Mórahalmi Villám Értékszámszerző Sakkverseny

2023. szeptember 9.

**A verseny rendezői:** Meritum Kulturális és Művelődési Közhasznú Egyesület

Kapocs Népfőiskola – Mórahalom

**A verseny helyszíne:** Aranyszöm Rendezvényház 6782 Mórahalom, Röszkei út 1.

**A verseny ideje:**  2023. szeptember 9. 14.00 óra

**Lebonyolítás:** 11 forduló svájci rendszerben, játszmánként 3-3 perc és lépésenként 2 másodperc bónuszidővel,

A verseny FIDE blitz értékszámszerzésre jogosít

**Helyezések eldöntése:** a szerzett pontok alapján, holtverseny esetén Buchholz-, javított Buchholz, Berger-számítás, majd a sötéttel szerzett több pont dönt.

**Díjazás:** Serleg a verseny győztesének és a legjobb ifjúsági (2005-ben, vagy később született), valamint szenior versenyzőnek (1958-ban-vagy korábban született), 1-3. helyezett érem díjazás

**Nevezési díj:** 2000 Ft/fő (a helyszínen fizetendő) ami egy fürdőbelépésre is feljogosít a mórahalmi Szent Erzsébet Gyógyfürdőbe (értéke 4500 Ft)

**Nevezési tudnivalók:** versenyengedély szükséges (külföldieknek FRD – egy évre szóló engedély 2000 Ft, ami a helyszínen fizetendő),

nevezési határidő szeptember 4.

a helyszínen a verseny napján 13.30-ig + 1000 Ft fizetése ellenében lehetséges ha nem telt be a létszám

**Nevezés:**  Helényi Zoltán versenybírónál a [helenyi@eunet.rs](mailto:helenyi@eunet.rs) e-mail címen, vagy FB messengeren, az induló játékos nevének és a FIDE azonosítójának megadásával.

A jelentkezők listája és a verseny eredményei követhető lesz a <https://chess-results.com/> internetes oldalon.

Várjuk szeretettel a nevező sakkozókat a versenyt megelőzően szeptember 9-én 10.00-tól a helyszínen, az Aranyszöm Rendezvényházban egy HEXASAKK játékot bemutató előadásra, egy különleges bemutató mérkőzésre és azt követően egy ebédre!

A szervezők nevében,

Mikó Valér